**Класс шагы: « Тыванын эр улузунун дуруму»**

**Сорулгазы:** Тыванын эр улузунун дурумун уругларга билиндирбишаан, торээн чуртунун адын алдаржыдып чоруур кижилерни таныштырар; оореникчилерни чуткулдуг, тывынгыр,сагынгыр болурунга кижизитпишаан, чугаа-домаан сайзырадыр; Тыва эр кижинин сулдезин кодуруп, эки будуштуг болурунга, эр кижини хундулеп унелээринге кижизидер.

**Дерилгези:** Тыванын эр улузунун дурумун бижип каан плакат, чуруктар, слайдылар, уругларнын чогаадаглары.

 **Класс шагынын чорудуу:**

1. Организастыг кезээ.

2. А.Арапчор. Шулук: «Эр кижинин чангыс состуу»

Эр кижинин чангыс состуу

Экти-биле эннеш болур-

Эр кижинин эткен созу

Эртине дег унемчелиг.

Эр кижинин шынчы созу

Ээлиг болгаш харыылыг боор-

Изиг кузел, чурээ-биле

Идегээнге даянгыышбоор.

- Богун бис класс шагында чуну чугаалажыр-дыр бис, уруглар. Самбырада аскан чуруктардан-даа эскерип каапкан боор силер. -Тыва эр кижинин дугайында. -Шын-дыр,уруглар. Чуге бо хуннерде ону чугаалажып турар бис? -Ийи хонгаш Ада-чурт камгалакчыларнын хуну.

Афган дайыны тонгенинден бээр 25 чыл болуп турар, эге школаны доозарывыска чедир каш айлар арткан болгай, тыва эр кижинин дурумнери бар болгай, ону сагыыры бистин хулээлгевис. 3. Тывага 2012 чылдын ноябрь 16-да Республиканын адалар форумунун 2-ги чыыжында ада кижинин харыысалгазын чугулазын Чазак деннелинге чедир сайгарып, анаа хамаарыштыр эр кижинин дурумун хулээп алган.

**Тыванын эр улузунундуруму.**

1.Кажанда-даа, каяа-даа сактып чор: сен-чаагай сеткилдиг бурун чоннун салгалы болганында, толептиг эвес чуулдер кылбас ужурлуг сен. Торел-болууннун баштайгыларындан эгелээш, бодуннун ук-тоогуннун салгалдарын сактып, билип чор.

2.Чонуннун дылын, чанчылдарын, культуразын болгаш торээн чериннин тоогузун шинчилеп ооренип чор.Ол билиглер сээн сулде соруунну, хей- аъдынны, сагыш-сеткилинни ору кодурер, чуртталганнын берге уелеринде куш киирер.

3.Угаан-медерелинни болгаш куш-дамырынны доктаамал сайзырадып, кадыкшылынны быжыглап чор.Арага-дарыже сундукпайн, багай салдарга алыспайн, огбелернин толептиг аажы-чанын сагып чор.

4.Ажыл-агыйжы болуп, куш-ажылды хундулеп оскелернин ончу-хоренгизинче холгаарава.

5.Кара сагыштыг, адааргак болба. Торээн чер-чурттунга ёзулуг ынак болзунза, ону ак сеткилдиг ажыл-херээн-биле бадытка. Оске кижилернин чедиишкиннерин база унелеп чор.

6.Кижилернин язы-соогун болгаш сагып чоруур шажын-чудулгезин кажанда-даа куду корбе. Ада-огбелернин чудулге-сузуун хундулеп чор.

7.Чоптуг, шынчы болгаш чоргаар чор.Буян сеткил-биле улустарга дуза кадарынга кажан-даа белен бол. Улугларны хундулеп, чаштарны камгалап-карактап, ылангыя амыдырал чаяап берген ада-иенни ыдыктап чор.

8.Ог-булен, торел-болуун, чонуннун ат-алдарын бодуннун шылгарангай ажыл-херээн, толептиг аажы-чанын-биле бадытка. Чуге дээрге бодунну канчаар алдынып чоруурундан оске улус чугле сээн дугайында эвес, а сээн чонуннун дугайында туннел кылыр.

9.Ёзулуг эр кижинин сеткил-сагыжынын байлаа оон ончу-хоренгизинин хойунде эвес, а ог-булези, аймак-чону болгаш Ада-чуртунун мурнунга улуг харыысалга болгаш ыдыктыг хулээлгези эн-не кол сагыыр ужурлуг дуруму ол-дур.

 9 дурумнун сайгарылгазы

Тыванын эр улузунун дурумунге дугжуп турар, торээн Тывазын каяа-даа чорааш алдаржыдып чоруур, улегер-чижектиг тыва ёзулуг эр кижилер бистин аравыста бар болгай, уруглар.

-Кымнарны адап болур силер, уруглар?

 ( Вывод)

**А.Даржай. Кижи нууру.**

Эр адына лдар-биле бургетсинзе,

Эргим торээн ынак аванарны хун дег.

Эр адын хирге, чамга боразынза,

Эргим торээн ынак аван арны дун дег.

4. Оореникчилернин кылган ажылдары.(Болуктеп кылган ажыл)

а)Сергей Шойгу- Тыва чоннун чоргааралы, маадыры,…) Анзат удуртур

 б) Богун класс шагында СааяАйслананын ачазы Саая Николай Александрович аалдап келген. Афган дайынынын киржикчизи

в) Монгуш Ай-Кыс скульптор даайынын дугайында дыннадыг кылыр.

 (Вывод)

5.Рефлексия.Чогаадыг. Ёзулуг тыва эр кижи кандыг болурул ужурлугул? (4-5эн-не эки чогаалдарны номчудар) Анкета: «Бистин клазывыста ёзулуг эр кижи кымыл?» (Вывод)

А.Хуурак. Тыва кижи.

Доруг-дайын мунупканда,

Торгу тонун кедипкенде,

Оттук бижээн астыпканда,

Орлан чурээ кыптыкканда,

Дынын салгаш шынааларга челзип орда,

Тыва кижи таан чараш.

Хоглуг ырын бадырганда,

Хоомейлеп сыгыртканда,

Дембилдейлеп ойнап орда,

Девип унгеш хурешкенде,

Тыппазы чок уран-чечен моге-шыырак

Тыва кижи таан чараш.

-Тыва эр кижинин каазы чудел? - Боргу, куру, идии.

Ёзулуг тыва эр кижи: моге, малчын, чылгычы-даа, хойжу-даа, кадарчы-даа, хоомейжи-даа. Эр кижи торээн чуртунун камгалакчызы.

Монгуш Ачыты хомустап бээр-дир.

6. Туннели. Богун класс шагында чуну сонуургадынар ,уруглар?

Тыванын ховар, алдарлыг оолдары, ёзулуг тыва эр кижилерге, каяа-даа чорааш, мен тыва мен,бугу тыванын алдар ады менден хамааржыр деп бодап, сагып чоруур маадырларывыска, бис чоргаарланып, амырап, хундулеп чоруур бис.

Слайдыда чуруктар, ыры «Адаларга».

Класс шагынга идекпейлиг киришкенинер дээш, улуу- биле четтирдим!